Frem til 1959 blev talerne udelukkende transmitteret i radioen. Fra 1961 (i 1960 var der pga. af sygdom ingen nytårstale) transmitteredes talerne både i radio og tv. Frem til i dag har statsministeren holdt nytårstaler med undtagelse af årene 1968, 1972, 1975 og 1984. I 1968, 1975 og 1984 skyldtes den manglende afholdelse såkaldt'politisk spærretid'forud for et folketingsvalg, mens det i 1972 skyldtes, at der blev holdt en nytårssamtale i stedet for en nytårstale. På linket nedenfor er de nytårstaler, som Statsministeriet har kunnet rekvirere, gjort tilgængelige i det format, som de oprindeligt blev optaget i. Den første tale, Statsministeriet har kunnet rekvirere, er Thorvald Staunings fra 1941. Fra 1941 til 1969 er talerne tilgængelige i lyd, mens talerne fra 1973 og frem kan ses som tv-optagelse.